**מכרז כוח אדם מס' 26/2025 – לאיתור חשמלאי ראשי למכון טיהור השפכים כפר סבא הוד השרון**

תאגיד המים והביוב פלגי השרון מיסודן של עיריית כפר סבא והמועצה המקומית כוכב יאיר-צור יגאל בע"מ **(להלן: "פלגי שרון/החברה")** ותאגיד המים והביוב מיה בע"מ **(להלן: "מיה")** (שניהם ביחד להלן: **"התאגידים")**מזמינים אותך בזה להגיש מועמדויות לתפקיד: חשמלאי ראשי למכון טיהור השפכים כפר סבא הוד השרון (להלן: **"המכרז"**).

**כללי**

מכון טיהור שפכים כפר סבא הוד השרון (להלן: המכון) הנמצא בבעלות משותפת של התאגידים, הינו מתקן הנדסי גדול המטפל בשפכי כפר סבא והוד השרון. במכון קיימים עשרות מתקנים הנדסיים ובהם ציוד רב הכולל משאבות, מפוחים, בקרים, מערכות ניטור, מכונות להסמכה ולסחיטת בוצה ועוד. המכון פועל**באופן רציף** לאורך כל ימות השנה ולפיכך תפעולו של המכון מתבצע בו במשמרות. כל הציוד במט"ש פועל על חשמל ובאמצעות בקרים ונדרש לתחזוקה באופן קבוע על מנת לשמרו כך שיפעל בצורה תקינה. נדרש חשמלאי ראשי (**להלן: חשמלאי ראשי**).

המועמד שיזכה יועסק במשרה מלאה ויהיה כפוף למנהל מכון הטיהור.

**שעות העבודה :**

עבודת החשמלאי הינה בשעות היום ובנוסף קריאות חירום ככל שידרשו לרבות שבתות וחגים.

**תיאור התפקיד :**

* טיפול בתקלות חשמל בציוד אלקטרו מכאני כגון משאבות, ציוד סובב, מפוחים, ועוד.
* טיפול בלוחות בקרה וארונות חשמל של מערכות ומיתקנים כגון: מסננים ומפרידי מוצקים, מערכות חיטוי.
* טיפול במערכות תקשורת למערכת הבקרה של מכון הטיהור.
* טיפול בתקלות חשמל.
* התקנת לוחות חשמל ושיפורים ככל שיידרש.
* טפול בתקלות חירום ככל שיידרש
* תחזוקת שבר –החשמלאי הראשי ידאג לטפל בכל תקלת חשמל ובכל עת. תקלות משביתות נדרש לתת מענה בכל שעה ולפיכך יהיה החשמלאי זמין.
* מעקב תקלות- חשמלאי ראשי יעקב אחר תקלות ויתעד אותן. כמו כן יהיה במעקב רציף מול ספקים וקבלנים להסדרת התקלות.
* הפקת דוחות – דו"ח חודשי של טיפול מונע בציוד וסטאטוס ביצוע, דוח אחזקה שנתי על פי נהלי הסמכת ISO.

**כישורים ודרישות התפקיד- תנאי סף:**

השכלה

* הנדסאי חשמל

ניסיון

* בעלי ניסיון ורקע טכני בתחזוקת מערכות חשמל ולוחות חשמל לרבות משאבות וציוד סובב במשך 3 שנים לפחות ברציפות.
* בעל רישיון חשמלאי מוסמך לפחות 3\* 80 אמפר (תלת פאזי).

**כישורים נוספים להם יינתן יתרון למועמד :**

* רישיון חשמל במתח נמוך של 630\*3 אמפר - **יתרון**
* ידע בתפעול מחשב , יכולת הפעלת בקרים למערכות אלקטרו מכאניות.
* יכולת בסיסית לניתוח והפקת דוחות.
* עבודה כחשמלאי במכון טיהור שפכים.
* יכולת עבודה בלחץ, יוזמה, גישת שירות גבוהה, עבודה בצוות.
* מגורים באזור המרכז.
* יחסי אנוש מעולים.

**דגשים נוספים:**

* ועדת האיתור של התאגידים שומרת לעצמה את הזכות לזמן לראיונות מועמדים שיראו לה המתאימים ביותר, על פי המסמכים שיוגשו לה.
* תנאי ההעסקה יקבעו בהתאם למסגרת המאושרת על ידי הממונה על תאגידי המים והביוב והממונה על השכר במשרד האוצר ויעוגנו בחוזה אישי.
* מובהר בזאת כי התאגידים רשאים להחליט שלא להתקשר עם אף אחד מהמועמדים.
* מודעה זו מופנית לגברים ונשים כאחד.

**הגשת מועמדות**

הצגת מועמדות בצירוף קורות חיים, תעודות והמלצות, יש להעביר עד ליום **31/12/2025**  בשעה **12:00** למייל tenders@palgey-sharon.co.il בציון "מועמדות מכרז כוח אדם מס' 26/2025 – לאיתור חשמלאי ראשי למכון טיהור השפכים כפר סבא הוד השרון".

פניות שיגיעו שלא באופן הנ"ל ושלא עד המועד הנ"ל לא יובאו לדיון.

**בברכה,**

**תאגיד פלגי שרון בע"מ**

**תאגיד מיה**